ΓΡΑΠΤΗ ΕΡΩΤΗΣΗ E-3686/00

υποβολή: Salvador Garriga Polledo (PPE-DE) προς την Επιτροπή

(29 Νοεμβρίου 2000)

Θέμα: Ενίσχυση προς το σύστημα διανομής του ευρωπαϊκού κινηματογράφου

Περισσότερο από τις ενισχύσεις στην παραγωγή, ο ευρωπαϊκός κινηματογράφος χρειάζεται επιχορηγήσεις για το σύστημα διανομής και προβολής των ταινιών του. Ενώ ο κινηματογράφος του Χόλλυγουντ διανέμεται ενιαία στην Ευρώπη, μέσω έξι ή επτά μεγάλων εταιρειών διανομής, οι ευρωπαϊκές ταινίες δεν έχουν στη διάθεσή τους μία ενιαία δομή διανομής ούτε καν μεταξύ των ιδίων των χωρών της ΕΕ.

Δενπάρχει ένα κάθετο δίκτυο διανομής που να λειτουργεί σε όλο το ευρωπαϊκό έδαφος, και για τον λόγο αυτό, η ΕΕ χρειάζεται μία πολιτική λήψης νομοθετικών μέτρων που στηρίζουν τις ευρωπαϊκές κινηματογραφικές ταινίες. Έτσι, διαπιστώνουμε με λύπη ότι το 82 % των ευρωπαϊκών προβολών καταλαμβάνεται από τον αμερικανικό κινηματογράφο, ενώ πριν από 30 χρόνια το ποσοστό ήταν της τάξης του 30 %, σήμερα δε οι ευρωπαϊκές ταινίες που φθάνουν στις ΗΠΑ εκπροσωπούν μόνο το 1 %.

Για τους λόγους αυτούς, πιστεύει η Επιτροπή ότι θα έπρεπε να προτείνει μία πολιτική της ΕΕ για να βοηθήσει το σύστημα διανομής του ευρωπαϊκού κινηματογράφου και να ανατρέψει την τεράστια ανισορροπία που παρουσιάζει σε σχέση με τον αμερικανικό, δεδομένου ότι δεν έχει αντιμετωπισθεί σωστά το σύστημα της κινηματογραφικής διανομής;

Απάντηση της κ. Reding εξ ονόματος της Επιτροπής

(17 Ιανουαρίου 2001)

Σε απάντηση στην ερώτηση του αξιότιμου βουλευτή, η Επιτροπήπενθυμίζει ότι, από το 1991 και μετά, έχει θέσει σε εφαρμογή, στο πλαίσιο των προγραμμάτων MEDIA I (1991-1995) και MEDIA II (1996-2000), ενεργό πολιτικήποστήριξης στη διανομή και τον προγραμματισμό ευρωπαϊκών ταινιών εκτός της κύριας χώρας παραγωγής τους. Ηποστήριξη αυτή έχει σκοπό, αφενός, να βελτιώσει τη διακίνηση και την αποδοτικότητα των ευρωπαϊκών ταινιών και, αφετέρου, να στηρίξει τις κοινές στρατηγικές των διανομέων αυτών των ταινιών στην ευρωπαϊκή αγορά.

Η αξιολόγηση του προγράμματος MEDIA I και η ενδιάμεση αξιολόγηση του προγράμματος MEDIA II έδειξαν ότι οι παρεμβάσεις του προγράμματος MEDIA είχαν θετικό και διαρθρωτικό αντίκτυπο όσον αφορά, αφενός, τη διακίνηση των ευρωπαϊκών ταινιών και, αφετέρου, την τάση των διανομέων να αναλαμβάνουν μεγαλύτερους κινδύνους κατά τις εκστρατείες προώθησης ξένων ταινιών από άλλες ευρωπαϊκές χώρες.

Από το 1996 και μετά (δηλ. από τη θέση σε εφαρμογή του προγράμματος MEDIA II), ο αριθμός ευρωπαϊκών ταινιών που διανέμονται εκτός της κύριας χώρας παραγωγής τους αυξήθηκε κατά 85 %, από 246 ταινίες το 1996 σε 457 το 1999. Την ίδια περίοδο, ο αριθμός εισιτηρίων από αυτές τις ταινίες αυξήθηκε κατά 20 %, ήτοι κατά περισσότερο από 20 εκατομμύρια εισιτήρια. Πρέπει να σημειωθεί ότι, από τις 457 ταινίες σε εκμετάλλευση το 1999, οι 287, ήτοι το 62 %, είχαν λάβει χρηματοδοτικήποστήριξη από το πρόγραμμα MEDIA II για τη διανομή τους. Αυτές οι 287 ταινίες έκοψαν το 1999 περισσότερα από 40 εκατομμύρια εισιτήρια, δηλαδή περισσότερο από το 90 % των εισιτηρίων που έκοψαν το 1999 ξένες ταινίες από ευρωπαϊκές χώρες.

Εξάλλου η κοινοτική πολιτικήποστήριξης στην κινηματογραφική βιομηχανία, στη διακρατική διανομή ταινιών και στη διακίνηση των ευρωπαϊκών έργων ενισχύθηκε με τη θέσπιση του προγράμματος MEDIA Plus (2001-2005), με προϋπολογισμό 350 εκατομμυρίων ευρώ για ενέργειεςπέρ της ανάπτυξης, της διανομής και της προώθησης (από τα οποία το 57,5 % αναμένεται να διατεθούν αποκλειστικά για τηνποστήριξη της διανομής οπτικοακουστικών έργων), στα οποία προστίθενται 50 εκατομμύρια ευρώ για την επαγγελματική κατάρτιση.